ПРЕДЛОГ ЗАКОНА

О ИЗМЕНАМА И ДОПУНАМА ЗАКОНА О EЛEКТРOНСКOМ ФAКТУРИСAЊУ

Члан 1.

У Закону о електронском фактурисању („Службени гласник РС”, бр. 44/21, 129/21, 138/22 и 92/23), у члану 2. став 1. тачка 2), после речи: „правни положај јавних предузећа” запета брише се, а речи: „независно од тога да ли је у обухвату сектора државе” замењују се речима: „и друштво капитала у већинском власништву Републике Србије, у смислу закона којим се уређује управљање привредним друштвима која су у власништву Републике Србије, независно од тога да ли су у обухвату сектора државе”.

После тачке 4) додаје се тачка 4а), која гласи:

„4а) „статус субјекта” представља изјашњење субјекта у систему електронских фактура о обавези обрачунавања пореза на додату вредност у складу са законом којим се уређује порез на додату вредност;”.

После тачке 5а) додаје се тачка 5б), која гласи:

„5б) „прекогранични промет” је скуп података о увозу, односно допремању добара, чији се приказ у систему електронских фактура врши на основу података из информационог система Управе царина;”.

Члан 2.

У члану 3. став 1. тачка 5), после речи: „пo oснoву трaнсaкциja сa субjeктимa привaтнoг и jaвнoг сeктoрa” додају се речи: „укључујући и све захтеве за исплату ка субјекту јавног сектора на основу којих долази до преноса новчаних средстава подносиоцу захтева, у складу са прописима којима се уређују облигациони односи”.

Члан 3.

После члана 3. додају се назив члана 3а и члан 3а, који гласе:

„Статус субјекта

Члан 3а

Обавезу исказивања података о статусу субјекта у систему електронских фактура има сваки субјект система електронских фактура у року од пет дана од дана уписивања у листу корисника система електронских фактура која је прописана овим законом.

Изузетно од става 1. овог члана, ако више субјеката система електронских фактура послује под истим пореским идентификационим бројем, законски заступник пореског обвезника обавештава централног информационог посредника који од тих субјеката опредељује статус субјекта.

Подаци о статусу субјекта су подаци који се односе на обавезу обрачунавања пореза на додату вредност у складу са законом којим се уређује порез на додату вредност, и то:

1) да ли је субјект обвезник пореза на додату вредност;

2) да ли је за субјекта који је обвезник пореза на додату вредност порески период календарски месец или календарско тромесечје.

Ако дође до промене која се односи на податак из става 3. тачка 1) овог члана, субјект је дужан да у року од пет дана усклади статус субјекта са том променом.

Ако дође до промене, која се односи на податак из става 3. тачка 2) овог члана, субјект је дужан да усклади статус субјекта са том променом.

Усклађивање статуса субјекта из става 5. овог члана врши се у првом календарском месецу одговарајућег календарског тромесечја.

Актом министра надлежног за послове финансија ближе се уређују исказивање података о статусу субјекта и усклађивање статуса субјекта у систему електронских фактура.”.

Члан 4.

Члан 4. мења се и гласи:

„Члан 4.

Обaвeзу eлeктрoнскoг eвидeнтирaњa oбрaчунa пoрeзa нa дoдaту врeднoст у систeму eлeктрoнских фaктурa имa пoрeски дужник у склaду сa зaкoнoм кojим сe урeђуje пoрeз на дoдaту врeднoст, кojи je oбвeзник пoрeзa нa дoдaту врeднoст, кao и лице које није обвезник пореза на додату вредност – субјект јавног сектора и добровољни корисник система електронских фактура.

Изузетно од става 1. овог члана, обавезу електронског евидентирања обрачуна пореза на додату вредност нема:

1) oбвeзник пoрeзa нa дoдaту врeднoст зa извршени прoмeт дoбaрa и услугa, укључуjући и примљeни aвaнс зa тaj прoмeт, зa кojи постоји обавеза издавања eлeктрoнске фaктуре са исказаним порезом на додату вредност у склaду сa oвим зaкoнoм, са изузетком обвезника пореза на додату вредност који примењује систем наплате у складу са законом којим се уређује порез на додату вредност за износ пореза на додату вредност исказаног у електронској фактури за који не настаје пореска обавеза за порески период на који се односи електронска фактура;

2) пoрeски дужник зa увoз дoбaрa.

Електронско евидентирање обрачуна пореза на додату вредност, укључујући повећање, односно смањење, врши се збирно, за све обавезе, исказивањем података о основици и обрачунатом порезу на додату вредност, посебно по пореским стопама, осим ако овим законом није друкчије прописано.

Електронско евидентирање обрачуна пореза на додату вредност, укључујући повећање, односно смањење, врши се појединачно, по свакој обавези, исказивањем податка о основици, пореској стопи и обрачунатом порезу на додату вредност, и то за:

1) промет добара и услуга, укључујући и дати аванс, за који је прималац добара и услуга порески дужник у складу са законом којим се уређује порез на додату вредност;

2) промет добара и услуга који се врши уз накнаду обвезнику пореза на приход од самосталне делатности у смислу закона којим се уређује порез на доходак грађана и обвезнику пореза на добит правних лица у смислу закона којим се уређује порез на добит правних лица, укључујући и примљени аванс, за који је испоручилац добара, односно пружалац услуга порески дужник у складу са законом којим се уређује порез на додату вредност, осим за промет туристичких агенција и промет половних добара, уметничких дела, колекционарских добара и антиквитета, укључујући и примљени аванс, на који се примењују посебни поступци опорезивања у складу са законом којим се уређује порез на додату вредност;

3) први пренос права располагања на новоизграђеним грађевинским објектима, економски дељивим целинама у оквиру тих објеката и власничких удела на тим добрима, одређених законом којим се уређује порез на додату вредност.

За промет добара и услуга из става 4. тачка 2) овог члана, који се сматра прометом на мало у складу са законом којим се уређује фискализација, укључујући и примљени аванс, не врши се појединачно евидентирање пореза на додату вредност.

Ако је за трансакције за које не постоји обавеза издавања електронске фактуре у складу са овим законом издата електронска фактура са исказаним порезом на додату вредност, не постоји обавеза евидентирања обрачуна пореза на додату вредност.

Електронско евидентирање обрачуна пореза на додату вредност у систему електронских фактура, укључујући и повећање, односно смањење, врши се за порески период, у складу са законом којим се уређује порез на додату вредност, по истеку пореског периода, закључно са 12. даном календарског месеца који следи пореском периоду за који се врши евидентирање обрачуна пореза на додату вредност.

Електронско евидентирање обрачуна пореза на додату вредност може се кориговати.

Обaвeзa eлeктрoнскoг eвидeнтирaњa oбрaчунa пoрeзa на додату вредност у имe лицa из става 1. овoг члана мoжe сe угoвoрoм прeнeти инфoрмaциoнoм пoсрeднику.

Актом министра надлежног за послове финансија ближе се уређују начин, поступак и кориговање електронског евидентирања обрачуна пореза на додату вредност.”.

Члан 5.

У члану 4а ст. 3, 4. и 5. мењају се и гласе:

„Електронско евидентирање претходног пореза, укључујући и повећање, односно смањење, врши се збирно за порески период, у складу са законом којим се уређује порез на додату вредност, по истеку пореског периода, а најкасније 12. дана календарског месеца који следи пореском периоду за који се врши електронско евидентирање претходног пореза.

Електронско евидентирање претходног пореза врши се са стањем на дан који претходи дану електронског евидентирања претходног пореза.

Изузетно од става 4. овог члана, ако се електронско евидентирање претходног пореза врши после 10. дана календарског месеца који следи пореском периоду за који се врши електронско евидентирање претходног пореза, електронско евидентирање претходног пореза врши се са стањем на 10. дан тог календарског месеца.”.

После става 5. додају се ст. 6. и 7, који гласе:

„Електронско евидентирање претходног пореза може се кориговати.

Актом министра надлежног за послове финансија ближе се уређују начин, поступак и кориговање електронског евидентирања претходног пореза.”.

Члан 6.

После члана 4а додају се назив члана 4б и члан 4б, који гласе:

„Прекогранични промет

Члан 4б

Корисник система електронских фактура може у систему електронских фактура извршити увид у податке о увозу, односно допремању добара стављених у слободан промет у складу са царинским прописима приступом листи царинских декларација за увоз, односно допремање добара.

Листа из става 1. овог члана сачињава се на основу царинских декларација и друге документације која се односи на царињење увезених, односно допремљених добара стављених у слободан промет у складу са царинским прописима.

Актом министра надлежног за послове финансија ближе се уређује садржина листе царинских декларација.”.

Члан 7.

У члану 5. после става 8. додаје се нови став 9, који гласи:

„У систему електронских фактура сачињава се прелиминарна пореска пријава у складу са законом којим се уређује порез на додату вредност, на основу података којима располаже тај систем.”.

Досадашњи ст. 9. и 10. постају ст. 10. и 11.

У досадашњем ставу 11. који постаје став 12, речи: „из става 10. овог члана” замењују се речима: „из става 11. овог члана”.

Досадашњи став 12. постаје став 13.

Члан 8.

У члану 9. после става 1. додаје се нови став 2, који гласи:

„Издаваоцу електронске фактуре може бити онемогућено даље поступање са издатом електронском фактуром у систему електронских фактура, ако је располагао недоспелим новчаним потраживањем исказаним у тој електронској фактури, у складу са законом.”.

Досадашњи ст. 2. и 3. постају ст. 3. и 4.

У досадашњем ставу 4. који постаје став 5, речи: „из ст. 1-3 овог члана” замењују се речима: „из ст. 1, 3. и 4. овог члана”.

Члан 9.

Назив главе: „IV. ИНСПEКЦИJСКИ НAДЗOР” мења се и гласи: „IV. НAДЗOР”.

Члан 10.

У називу члана 16. реч: „инспекцијског” брише се.

У члану 16. став 1. мења се и гласи:

„Надзор над применом овог закона врши министарство надлежно за послове финансија.”.

Став 2. брише се.

Члан 11.

У члану 18. став 1. тачка 1) речи: „став 1” бришу се.

Тачка 1а) мења се и гласи:

„1а) повреди обавезу исказивања података о статусу субјекта, односно обавезу усклађивања података о статусу субјекта (члан 3а);”.

Тачка 1б) мења се и гласи:

„1б) не евидентира порез на додату вредност електронски у складу са овим законом (чл. 4. и 4а);”.

После тачке 1б) додаје се тачка 1в), која гласи:

„1в) не користи систем електронских фактура у складу са овим законом (члан 5. став 1);”.

После става 3. додаје се став 4, који гласи:

„Ако лице из става 1. овог члана коригује електронско евидентирање пореза на додату вредност из чл. 4. и 4а овог закона у којем је установљена грешка, сматраће се да том грешком није учињен прекршај из става 1. тачка 1б) овог члана, под условом да корекцију изврши пре покретања поступка надзора из члана 16. овог закона.”.

Члан 12.

Субјектима који су уписани у листу корисника система електронских фактура, а који се до 15. децембра 2024. године нису изјаснили о статусу субјекта у систему електронских фактура, у систем електронских фактура уносе се подаци о статусу субјекта на основу података преузетих од Пореске управе.

Члан 13.

Одредбе овог закона које садрже овлашћења за доношење подзаконских аката примењиваће се од дана ступања на снагу овог закона.

Подзаконски акти из става 1. овог члана донеће се закључно са 31. децембром 2024. године.

Члан 14.

Овај закон ступа на снагу 15. децембра 2024. године, а примењиваће се од 1. јануара 2025. године, осим чл. 3. и 12. овог закона који ће се примењивати од 15. децембра 2024. године, као и чл. 4. и 5. овог закона који ће се примењивати за пореске периоде, у складу са законом којим се уређује порез на додату вредност, који почињу после 31. децембра 2024. године и члана 7. овог закона који ће се примењивати за пореске периоде, у складу са законом којим се уређује порез на додату вредност, који почињу после 31. децембра 2025. године.